Spurningahöfundar ákváðu að " skreyta " umferðirnar dálítið , m.a. annars með tóndæmum , að láta liðin leika o.fl . Óhætt að segja að þessa viðbætur hafi mælst vel fyrir og eins kom berlega í ljós að stórleikarar leyndust í hverju liði því leiksigrar voru unnir hvað eftir annað í , þar sem einn úr hverju liði átti að leika 15 orð á þremur mínútum . Þó tókst leikurunum ekki að sýna fram á hvernig á að leika skjaldböku , þrátt fyrir heiðarlegar tilraunir , en við látum það nú liggja á milli hluta . Í fyrstu umferð kvöldsins mættust kennarar Grunnskólans og Fiskmarkaðurinn í hnífjöfnum og æsispennandi leik , framan af allavega , en kennarar höfðu loks sigur 27 - 23 . Í annarri umferð mætust HB Grandi og ríkjandi meistarar Eyfreyjuness sem þurftu að sætta sig við ósigur gegn Grandamönnum , sem unnu nokkuð örugglega 35 - 25 Bæði fyrir og eftir hlé var boðið upp á tónlistaratriði , þar sem Tónskólastjóri Djúpavogs , hinn ungverski József Gabrieli-Kiss fór sannarlega á kostum , enda óperusöngvari á heimsmælikvarða þar á ferð . Í lokaumferð kvöldsins mættust síðan kennarar Grunnskólans og HB Grandi þar sem skorið var úr um hver stæði uppi sem sigurvegari spurningakeppninnar . Það var ljóst frá upphafi að Grandamenn ætluðu sér sigurinn , enda höfðu þeir innanborðs Kristján nokkurn Ingimarsson sem áður hefur sannað sig sem fjölfróðan mann , en hann býr bæði yfir hagnýtum og ekki síður einskis nýtum fróðleik sem , þegar upp var staðið , landaði Grandamönnum sigurinn nokkuð örugglega , en viðureignin endaði 33 - 23 . HB Grandi er því sigurvegari spurningakepnni Neista 2009 og við hér á heimasíðunni óskum þeim til hamingju með árangurinn . Um 80 manns mættu í gær og virtust gestir almennt mjög ánægðir með þetta framtak Ungmennafélagsins og þó nokkuð margir áhorfendur mættu á öll kvöldin fjögur . Myndir frá kvöldinu má sjá með því að smella hér .